32010R0421
L 121/1
SLUŽBENI LIST EUROPSKE UNIJE
17.05.2010.
UREDBA KOMISIJE (EU) br. 421/2010
od 17. svibnja 2010.
o izmjeni Uredbe (EU) br. 53/2010 u vezi s ograničenjem ulova kapelina u grenlandskim vodama
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 53/2010 od 14. siječnja 2010. o utvrđivanju za 2010. ribolovne mogućnosti za određene riblje stokove i skupine ribljih stokova, koje su primjenljive u vodama EU-a i, za plovila EU-a, u vodama gdje su potrebna ograničenja ulova, i o izmjeni uredaba (EZ) br. 1359/2008, (EZ) br. 754/2009, (EZ) br. 1226/2009 i (EZ) br. 1287/2009 (1), a posebno njezin članak 5. stavak 4.,
budući da:
(1)
Ribolovne mogućnosti Unije za kapelina u grenlandskim vodama zonama V. i XIV. Međunarodnog vijeća za istraživanje mora (ICES) privremeno su utvrđene u Prilogu I.B Uredbi (EU) br. 53/2010 i iznose 0 tona. U skladu s člankom 5. stavkom 4. predmetne Uredbe, Komisija treba odrediti ribolovne mogućnosti čim se utvrdi ukupan dopušteni ulov (TAC) za taj ribolov.
(2)
Prema Protokolu o ribolovnim mogućnostima i financijskoj naknadi koji je predviđen Sporazumom o ribarstvu između Europske Unije s jedne strane, i Vlade Danske i lokalne vlade Grenlanda s druge strane (2), Uniji pripada 7,7 % TAC-a za kapelina u grenlandskim vodama ICES-ove zone V. i XIV.
(3)
Komisija je dobila informaciju od nadležnih grenlandskih tijela da je TAC utvrđen u količini od 150 000 tona te da će Grenland Uniji dodijeliti 11 550tona u skladu s udjelom koji je utvrđen na temelju Protokola, a koji će se izloviti do 30. travnja 2010.
(4)
Uzimajući u obzir dogovoreni zapisnik sa zaključcima s konzultacija o ribarstvu između Unije i Islanda za 2009. godinu koji je potpisan 16. listopada 2009., a posebno preostalu količinu od 21 624tona kapelina koja pripada Islandu iz prethodne ribolovne sezone, primjereno je prenijeti na Island ribolovne mogućnosti za kapelina s kojima za 2010. raspolaže Unija.
(5)
Prilog I.B Uredbi (EZ) br. 53/2010 trebalo bi stoga na odgovarajući način izmijeniti.
(6)
Kako bi se izbjegli prekidi ribolovnih aktivnosti, ova Uredba treba stupiti na snagu od 1. siječnja 2010.,
DONIJELA JE OVU UREDBU:
Članak 1.
U Prilogu I.B Uredbi (EU) br. 53/2010, upis koji se odnosi na vrstu kapelin u grenlandskim vodama zone V. i XIV. zamjenjuje se sljedećim:
„Vrsta
:
Kapelin
Mallotus villosus
Zona
:
Grenlandske vode zone V. i XIV.
(CAP/514GRN)
EU
11 550 (3)
TAC
Nije relevantno
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. svibnja 2010.